AFRIKAANSE OPSOMMING: Vergruising van erts in die mineraalbedryf verg groot hoeveelhede energie. Daar is ’n behoefte gei'dentifiseer orn hierdie proses meer effektief te maak. Aangesien die effektiwiteit van ’n meul ’n funksie is van die ertsgroottes wat gemaal word, kan partikel grootte inligting aangewend word om effektiwiteit te bevorder. Die doel van hierdie tesis is om die lewensvatbaarheid van ’n akoestiese sensor vir die doel van partikelgrootte estimasie, te ondersoek. Erts partikels wat val vanaf ’n vervoerband op ’n kantelbalk, veroorsaak dat die balk vibreer. Deur hierdie vibrasies te meet en verwerk, kan inligting aangaande partikel grootte verkry word. Die stelsel word gemodelleer as ’n lineere sisteem met impulse as intree. Die geobserveerde sein is die konvolusie tussen die intree impulse en die impulsweergawe van die sisteem. Deur gebruik te maak van ’n statistiese model en MAP-estimasie, word die effek van die sisteem gedekonvuleer vanaf die geobserveerde sein om ’n benadering van die intree impuls sein te verkry. Die amplitudes van die impulse word gebruik as ’n aanduiding van partikel massa. Partikelgroottes soos benader deur die stelsel, is ’n funksie van die die posisie waar die partikel die balk tref. Deur van patroonherkenning tegnieke gebruik te maak, word die posisie van impak bepaal om sodoende grootte benaderings aan te pas en die variansie van grootte verspreidings te verminder. As gevolg van die feit dat partikels gemonster word deurdat slegs ’n klein persentasie van die hele omvang van partikels ondersoek word, onstaan daar ’n oorhelling ( “bias” ) na groter partikels. Die kans dat groter partikels die balk tref is groter as vir klein partikels. ’n Wiskundige model vir hierdie verskynsel word voorgestel en gewys hoe die die oorhelling geneutraliseer kan word. Hierdie projek het te doen met ertsgroottes +8-25mm (+0,7-22 gram).